זאפאר

זאפאר (פרסית: ظفر, קרי: "ניצחון") הוא שמו של לוויין מפיתוח איראני עצמאי. על פי דוברים איראנים רשמיים, זהו לוויין תצפית שמטרותיו הן חישה מרחוק של כדור הארץ, והוא מצויד במטע"ד צילום בשלושה אורכי גל, המסוגל לצלם תמונות צבעוניות ברזולוציה של 80 מטרים.

הלוויין הוצג לראשונה ב -7 בפברואר 2011, במסגרת אירועי המהפכה האסלאמית באיראן.

זאפאר-1
הלוויין המקורי לא שוגר מעולם. לוויין בעל אותו השם שוגר לחלל ב-9 בפברואר 2020, אך לא הגיע למסלול בשל תקלה במשגר הלוויינים סימורג שנשא אותו אל החלל. בלוויין החדש מצלמה יחידה וצורתו שונה מאוד מהתכן הראשון.

קטגוריה:לוויינים איראניים
קטגוריה:צילום על ידי לוויין